พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลคลองจั่น อำเภอบางกะปิ จังหวัดพระนคร ให้แก่ธนาคารอาคารสงเคราะห์ พ.ศ. 2509
ประกาศวันที่ 1966-12-31

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลคลองจั่น อำเภอบางกะปิ จังหวัดพระนคร ให้แก่ธนาคารอาคารสงเคราะห์ พ.ศ. ๒๕๐๙
content: ภูมิพลอดุลยเดช ป.ร. ให้ไว้ ณ วันที่ ๒๑ ธันวาคม พ.ศ. ๒๕๐๙ เป็นปีที่ ๒๑ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดินที่ราษฎรใช้ประโยชน์ร่วมกัน ในท้องที่ตำบลคลองจั่น อำเภอบางกะปิ จังหวัดพระนคร ให้แก่ธนาคารอาคารสงเคราะห์ เพราะปรากฏว่า บัดนี้ราษฎรมิได้ใช้ประโยชน์ต่อไปแล้ว
content: และธนาคารอาคารสงเคราะห์ได้ยกที่ดินกับขุดคลองให้เป็นสาธารณสมบัติของแผ่นดินอีกทางหนึ่งแล้ว จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลคลองจั่น อำเภอบางกะปิ จังหวัดพระนคร ให้แก่ธนาคารอาคารสงเคราะห์ พ.ศ. ๒๕๐๙”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลคลองจั่น อำเภอบางกะปิ จังหวัดพระนคร เนื้อที่ประมาณ ๑ ไร่ ๒ งาน ๖๒ ตารางวา ภายในแนวเขตตามแผนที่ท้ายพระราชบัญญัตินี้ ให้แก่ธนาคารอาคารสงเคราะห์
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากลำรางสาธารณประโยชน์ซึ่งเป็นสาธารณสมบัติของแผ่นดินที่ประชาชนใช้ประโยชน์ร่วมกัน ในท้องที่ตำบลคลองจั่น อำเภอบางกะปิ จังหวัดพระนคร เนื้อที่ประมาณ ๑ ไร่ ๒ งาน ๖๒ ตารางวา เป็นลำรางคดโค้งและตื้นเขิน
content: ทางราชการได้ทำความตกลงกับธนาคารอาคารสงเคราะห์เพื่อแลกเปลี่ยนที่ดินกันแล้ว ธนาคารฯ ยินยอมยกที่ดินของตนเนื้อที่ ๒ ไร่ ๑๐ ตารางวา และรับจะจัดทำเป็นทางน้ำขึ้นใหม่ให้ด้วย โดยจะจัดให้มีลักษณะเป็นแนวตรงกว้างและลึกกว่าเดิม เมื่อแลกเปลี่ยนที่ดินกันแล้วจะทำให้การระบายน้ำสะดวกยิ่งขึ้น
content: จึงสมควรตราพระราชบัญญัติฉบับนี้ขึ้น